Адной з задач, якую Прэзідэнт Беларусі Аляксандр Лукашэнка паставіў перад кіраўнікамі мясцовай вертыкалі ўлады, разглядаючы ў аўторак кадравыя пытанні, — навядзенне парадку на зямлі. Побач з эканамічнымі пытаннямі, з неабходнасцю падтрымаць людзей, якія маюць у гэтым патрэбу, з эфектыўнасцю работы інфраструктурных прадпрыемстваў. Той факт, што на такім высокім узроўні ў краіне ўдзяляецца пастаянная ўвага добраўпарадкаванню, чысціні і парадку на зямлі, культуры нашага пражывання, гаворыць сам за сябе. Беларусь — чыстая, прыгожая, светлая. Адным словам — прывабная. І такой павінна заставацца заўсёды. А нам, яе жыхарам, трэба пастаянна клапаціцца пра парадак вакол. У сваёй кватэры, на лесвічнай пляцоўцы, у доме, двары, на вуліцы, у скверах і парках, на вытворчых тэрыторыях, на тэрыторыях, што прылягаюць да будынкаў розных арганізацый і ўстаноў. Прэзідэнт нагадаў, што ёсць практыка замацавання тэрыторый за прадпрыемствамі, але не выключана, што дзе-небудзь яна забываецца. А такога не павінна быць.